Varanje | Ste bili prevarani?

Zakaj nekateri ljudje prevarajo partnerja enkrat v življenju, drugi konstantno, spet tretji nikoli? To je vprašanje, na katerega morebiti nikoli ne bomo našli odgovora.

Izgovori so nešteti, sploh, ker ne varajo le moški, temveč tudi ženske. Lahko bi rekli, da se tak partner očitno ni čutil dovolj zvestega, dovolj vezanega na obstoječo zvezo, da bi ga to zadržalo nazaj.

Varanje vedno prinese bolečino.

Včasih je zveza že v razpadu, ko se človeku zazdi, da ga nanjo praktično nič več ne veže in varanja ne vidi kot takega, ampak se mu zdi, da je tako ali tako že praktično vseeno. A v končni fazi varanje in prevara ostajata to, kar sta: popolna izdaja zaupanja, ki pa vedno prinese bolečino.

Kaj je varanje?

Najprej pa je potrebno opraviti s približno definicijo prevare. Če vaš moški rad pogleda za kakšno tujo “kiklo” ali mu oči avtomatsko rade padejo v kak (pre)globok dekolte, ni s tem nič narobe.

Zakaj te je partner prevaral?

Če je zveza trdna, je tudi pašnja oči na drugih ne more kar tako omajati. Tudi objem z dobro prijateljico naj vas pretirano ne skrbi. Čim pa gre za objemanje vsake, ki pride mimo, pa je čas za postavitev mej v zvezi.

Ljubosumje nas vse grize kdaj pa kdaj, ne samo nekatere, ki jih lahko ljubosumnost privede do norosti.

Zato se morata s partnerjem o teh rečeh pogovarjati, na glas morate izraziti, kje je vaša meja, saj bo iskren partner to brez problema upošteval. Pazite le, da ne postanete ljubosumni zaradi najmanjših malenkosti.

Partnerska zveza se gradi na zaupanju

Zvezo morate graditi na zaupanju v partnerja, da ne bo ravnal na tak način, da bi vas prizadel. Takšnega partnerja prav gotovo ne potrebujete, saj bo pravi partner iz vas potegnil vaše najboljše aspekte. Nič manj kot to, ne bi smeli sprejeti. Kako zelo ga ljubite gor ali dol. Partner, ki vas počasi, a vztrajno ubija, ni partner, s katerim se splača vztrajati!

Če vara ženska … Izpoved prevaranega moškega

In tukaj pride pogosto do varanja. Morda ste izvedeli sami, morda vam je povedal kak prijatelj, ki je imel to srečno vlogo glasnika slabih novic.

Morda se vam je zaupal celo vaš partner in pri tem resnično upam, da je pred vami padel na kolena, vas prosil odpuščanja, vam zlizal nožne prste in pri vsem skupaj neutrudno jokal, da mu je prekleto žal in česa takšnega NE BO nikoli več ponovil.

Partner, ki vas počasi, a vztrajno ubija, ni partner, s katerim se splača vztrajati!

A za kaj takšnega imate izjemno malo možnosti. Ko bi bilo partnerju resnično tako zelo žal, tega nikoli ne bi storil. Ko se je kaj takšnega že pripetilo, nam lahko da misliti, da hudega občutka krivde v varajočem ne bomo našli. Saj mora biti tistemu, ki vara, do neke mere resnično vseeno za vas, če vam je bil pripravljen storiti kaj takšnega.

Varanje ni tako napačno?!

Zato naj kar takoj povem: nikoli ne vzemite nazaj partnerja ali partnerke, ki za to ni pripravljen/a storiti nič manj kot vse na svetu, saj se prevara v 99 odstotkih ne zgodi le enkrat.

Kdor vara, ima že na splošno v sebi zakoreninjeno prepričanje, da to ni tako hudo napačno. In to se ne spremeni le zato, ker bi si tega želeli.

Morda bodo nekoč na svoji koži spoznali, kaj pomeni biti prevaran, dobiti nož v hrbet od najbližjega, zadnjega na celem svetu, ki bi si naj to privoščil. Zato ne podlegajte skesanim očem in moledovanjem. Pri prevari velja pravilo “enkrat ni nobenkrat”!

Kako preživeti prevaro?

A kaj storiti sami s seboj, če ste doživeli ultimativno izdajo zaupanja, spoštovanja in ljubezni? Najprej se zavedite, da je vaš delež krivde izredno neznaten pri vsem skupaj.

Zakaj moški varajo in kako to preprečiti?

Razen tega, da ste bili v zvezi z nekom, ki vara in ste to morda celo vedeli, no, to je edini razlog zaradi katerega se lahko dejansko tepete po glavi. Ne, ljudi se okoli tega praktično ne da spreobrniti, če pa že, pa po vsej verjetnosti ne boste vi tisti, ki jim bo to uspelo.

Ne smete pustiti, da bi to, da ste bili prevarani, vplivalo na vašo samopodobo.

Zato se najprej sprijaznite z dejstvom, da ste nekomu popolnoma zaupali in se je izkazalo zaman. A to ne pomeni, da ne smete zaupati nikomur več – prav nasprotno, morate zaupati v ljudi okoli sebe, le takšnih, ki varajo, se poskušajte izogibati.

Nato se zavedajte, da nikakor niste vi tisti, ki je slab ali ne dovolj dober za partnerja, da si je ta šel iskati radosti pri drugih. Vi v tej sliki pravzaprav sploh niste pomembni.

Kaj storiti, ko izdata partner in prijatelj?

Zato pa ne smete nikakor pustiti, da bi to vplivalo na vašo samopodobo. To se zna kaj hitro zgoditi in čim ste bili prevarani, čim prej vzpostavite Sebe. Ne pustite se ljudem, ki jim je bilo očitno vseeno za vas. Zdaj ste pomembni Vi.